
În conformitate cu prevederile Regulamentului Camerei Deputaţilor, republicat, vă înaintăm alăturat, Raportul de respingere asupra proiectului de Lege pentru  modificarea art.5 alin.(2) din Legea nr. 192/2010 privind trecerea unor drumuri forestiere şI a lucrărilor de corectare a torenţilor din domeniul public al statului şi din administrarea Regiei Naţionale a Pădurilor – Romsilva  în domeniul public al unor unităţi administrativ-teritoriale şi în administrarea consiliilor locale ale acestora, transmis cu adresa nr. PLx. 261 din 1 septembrie 2017 şi înregistrată cu nr.4c-4/377 din 4 septembrie 2017.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,
                          Alexandru STĂNESCU

RAPORT DE RESPINGERE
asupra proiectului de Lege pentru  modificarea art.5 alin.(2) din Legea nr. 192/2010 privind trecerea unor drumuri forestiere şI a lucrărilor de corectare a torenţilor din domeniul public al statului şi din administrarea Regiei Naţionale a Pădurilor – Romsilva  
în domeniul public al unor unităţi administrativ-teritoriale şi în administrarea consiliilor locale ale acestora 
(PLx.261/2017)
În conformitate cu prevederile art. 95 din Regulamentul Camerei Deputaţilor, republicat, Comisia  pentru agricultură, silvicultură, industrie alimentară şi servicii specifice a fost sesizată spre dezbatere în  fond, cu proiectul de Lege pentru  modificarea art.5 alin.(2) din Legea nr. 192/2010 privind trecerea unor drumuri forestiere şI a lucrărilor de corectare a torenţilor din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrativ-teritoriale şi în administrarea consiliilor locale ale acestora  înregistrat cu nr.4c-4/377 din 4 septembrie 2017.

 Senatul în calitate de primă Cameră sesizată a adoptat proiectul de lege în şedinţa din 27 iunie  2017.

Conform prevederilor art. 76 alin.(2) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.
Consiliul Legislativ a avizat favorabil iniţiativa legislativă conform avizului nr. 265/25.04.2017.

Comisia pentru administraţie publică şi amenajarea teritoriului a avizat favorabil proiectul de lege.
Guvernul prin punctul de vedere transmis cu adresa nr. 143/MRP/06.06.2017 precizează că susţine adoptarea proiectului de lege

 Proiectul de lege  are ca obiect de reglementare modificarea alin.(2) al art. 5 din Legea nr. 192/2010 privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrativ-teritoriale şi în administrarea consiliilor locale ale acestora, în sensul exceptării de la interdicţia de schimbare a categoriei de folosinţă silvică şi a destinaţiei pentru terenurile prevăzute la art. 2 în vederea realizării sau extinderii lucrărilor din categoria drumuri de interes naţional,judeţean sau local.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi  servicii specifice au examinat proiectul de lege , în şedinţa din 21.09.2017. 
Din totalul de 25 de membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbatere 22 deputaţi.

La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, domnul Caudiu Sorin Roşu Mareş, secretar de stat, Ministerul Agriculturii şi Dezvoltării Rurale.
În urma examinării proiectului de lege şi a opiniilor examinate, membrii Comisiei pentru agricultură, silvicultură, industrie alimentară şi servicii specifice au hotărât, în  unanimitate de voturi, respingerea proiectului de lege din următorul motiv: 

· promovarea proiectului de lege ar conduce la un paralelism legislativ, deoarece reglementrea se regăseşte în Legea 175/2017:
Proiectul de lege face parte din categoria legilor ordinare, potrivit prevederilor art. 76 alin.  2  din Consituţia României, republicată.

                     PREŞEDINTE,                                         SECRETAR,

        Alexandru STĂNESCU                                  Dan CIOCAN
Consilier parlamentar,

dr. Gabriela Amalia Ciurea

